|  |  |
| --- | --- |
| GRB konacno CMYK | **SLUŽBENE NOVINE GRADA BUJA**  **GAZZETTA UFFICIALE DELLA CITTÀ DI BUIE**  -----------------------------------------------------------------------------------  **Broj: 16 Buje, 11.10.2023. Godina: XXVI Cijena: 1,99 €**  **Nro. Buie, Anno: Prezzo:**  ----------------------------------------------------------------------------------- |

**Izdavač: Grad Buje-Buie Uredništvo: 52460 Buje, Istarska 2, Tel: 772-122; Fax: 772-158**

**Web:** [**www.buje.hr**](http://www.buje.hr) **E-mail adresa:** [**info@buje.hr**](mailto:info@buje.hr)

**GRADSKO VIJEĆE**

**59.** Odluka o raspisivanju izbora za članove vijeća mjesnih odbora na području Grada Buja-Buie

**GRADONAČELNIK**

**16.** Rješenje o imenovanju Povjerenstva za izbor vijeća mjesnih odbora

**17.** Odluka o visini naknade za rad članovima biračkih tijela za izbor članova vijeća mjesnih odbora

**18.** Odluka o naknadi troškova izborne promidžbe za izbor članova vijeća mjesnih odbora

**POVJERENSTVO ZA IZBOR VIJEĆA MJESNIH ODBORA**

**1**. OBVEZATNE UPUTE MO – I o redoslijedu izbornih radnji i tijeku rokova po odluci o izboru vijeća mjesnih odbora

**2.** OBVEZATNE UPUTE MO – II o obrascima za postupak kandidiranja i provedbu izbora

za članove/ce vijeća mjesnih odbora na području Grada Buje-Buie

**3.** OBVEZATNE UPUTE MO – III o potrebnom broju potpisa birača za predlaganje kandidacijske liste grupe birača

**4.** OBVEZATNE UPUTE MO – IV o pravima i dužnostima promatrača i o načinu promatranja rada tijela za provođenje izbora za članove/ice vijeća mjesnih odbora na području Grada Buje-Buie

**5.** OBVEZATNE UPUTE MO – V o načinu glasovanja nepismenih osoba, osoba s tjelesnom manom,

te osoba koje se nalaze u bolnici, invalidnih, bolesnih i nepokretnih osoba

**6**. OBVEZATNE UPUTE MO – VI o načinu uređenja biračkog mjesta

**59.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 61.a Zakona o lokalnoj i područnoj (regionalnoj) samoupravi („Narodne novine“, broj 33/01., 60/01. - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 123/17, 98/19, 144/20), članaka 50. i 121. Statuta Grada Buja („Službene novine Grada Buja“, broj 11/09. 05/11, 11/11, 03/13, 05/18, 19/18 - pročišćeni tekst, 04/21), te članka 4. Odluke o izboru članova vijeća Mjesnih odbora na području Grada Buja („Službene novine Grada Buja“, broj 10/11 i 14/19), Gradsko vijeće Grada Buja, dana 11. listopada 2023. godine, donosi

ODLUKU

O RASPISIVANJU IZBORA ZA ČLANOVE

VIJEĆA MJESNIH ODBORA NA PODRUČJU GRADA BUJA

Članak 1.

Raspisuju se izbori za članove Vijeća slijedećih mjesnih odbora:

1. Mjesni odbor Buje
2. Mjesni odbor Kaštel
3. Mjesni odbor Triban
4. Mjesni odbor Krasica
5. Mjesni odbor Kršete
6. Mjesni odbor Marušići
7. Mjesni odbor Momjan

Članak 2.

U vijeća mjesnih odbora pod rednim brojevima 1 i 2 bira se 7 članova vijeća, a u vijeća mjesnih odbora pod rednim brojevima 3, 4, 5, 6 i 7 bira se 5 članova vijeća.

Članak 3.

Za dan provedbe izbora određuje se **nedjelja, 12. studenoga 2023. godine**.

Članak 4.

Ova odluka stupa na snagu dan nakon objave u «Službenim novinama Grada Buja».

KLASA/CLASSE: 012-01/23-01/02

URBROJ/NUM.PROT.:2163-2-02-23-2

Buje/Buie, 11. listopada/ottobre 2023.

GRADSKO VIJEĆE GRADA BUJA

Predsjednik

Franko Gergorić,v.r.

**16.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 65.a Statuta Grada Buja („Službene novine Grada Buja“, broj 11/09, 05/11, 11/11, 03/13, 05/18, 19/18 – pročišćeni tekst, 04/21) i članka 20. st. 4. Odluke o izboru članova vijeća mjesnih odbora na području Grada Buja („Službene novine Grada Buja“, broj 10/11 i 14/19.), Gradonačelnik Grada Buja dana 11. listopada 2023., donosi

**RJEŠENJE**

**o imenovanju stalnog sastava Povjerenstva za izbor**

**vijeća mjesnih odbora**

I.

U stalni sastav Povjerenstva za izbor vijeća mjesnih odbora imenuju se:

1. Mauricio Sinković, za predsjednika,
2. Loreta Makovac, za članicu,
3. Nada Franković, za članicu.
4. Davor Lakošeljac, za zamjenika predsjednika,

2. Irena Županić, za članicu,

3. Ingrid Labinjan, za članicu.

II.

Ovo rješenje stupa na snagu danom donošenja, a objavit će se u „Službenim novinama Grada Buja“.

KLASA/CLASSE: 012-01/23-01/02

URBROJ/NUM.PROT.:2163-2-03-1/2-23-3

Buje/Buie, 11. listopada/ottobre 2023.

GRADONAČELNIK GRADA BUJA

Fabrizio Vižintin,v.r.

**17.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 38. st. 3. Odluke o izboru članova vijeća mjesnih odbora na području Grada Buja («Službene novine Grada Buja», broj 10/11 i 14/19) i članka 65.a Statuta Grada Buja («Službene novine Grada Buja», broj 11/09, 05/11, 11/11, 03/13, 05/18, 19/18 – pročišćeni tekst, 04/21), Gradonačelnik Grada Buja, dana 11. listopada 2023. godine, donosi

**ODLUKU**

**o visini naknade za rad članova biračkih tijela**

**za izbor članova vijeća mjesnih odbora**

Članak 1.

Ovom Odlukom određuje se visina naknade za rad članova biračkih tijela za provedbu izbora za članove vijeća mjesnih odbora na području Grada Buja, i to:

1. članova stalnog sastava Povjerenstva za izbor vijeća mjesnih odbora i njihovih zamjenika,
2. članova proširenog sastava Povjerenstva iz točke 1. ovog članka i njihovih zamjenika, te
3. članova biračkih odbora i njihovih zamjenika.

Članak 2.

Za rad na provedbi izbora za članove stalnog sastava Povjerenstva za izbor vijeća mjesnih odbora određuje se naknada u iznosu od 300,00 eura neto po članu.

Za rad na provedbi izbora za članove proširenog sastava Povjerenstva za izbor vijeća mjesnih odbora određuje se naknada u iznosu od 100,00 eura neto po članu.

Za rad na provedbi izbora za članove biračkih odbora i njihovih zamjenika određuje se naknada u iznosu od 40,00 eura neto po članu.

Za predsjednike i zamjenike predsjednika biračkih odbora određuje se naknada u iznosu od 50,00 eura neto.

Članak 3.

Iznimno od čl. 2. ove Odluke Povjerenstvo za izbor vijeća mjesnih odbora može svojim zaključkom odobriti naknade osobama koje su dodatno angažirane u provedbi izbora ali najviše do iznosa od 40,00 eura po osobi.

Članak 4.

Ova Odluka stupa na snagu danom donošenja i biti će objavljena u Službenim novinama Grada Buja.

KLASA/CLASSE: 012-01/23-01/02

URBROJ/NUM.PROT.:2163-2-03-1/2-23-4

Buje/Buie, 11. listopada/ottobre 2023.

GRADONAČELNIK GRADA BUJA

Fabrizio Vižintin,v.r.

**18.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 39. st. 2. Odluke o izboru članova vijeća mjesnih odbora na području Grada Buja («Službene novine Grada Buja», broj 10/11 i 14/19.) i članka 65.a Statuta Grada Buja («Službene novine Grada Buja», broj 11/09, 05/11, 11/11, 03/13, 05/18, 19/18 – pročišćeni tekst, 04/21), Gradonačelnik Grada Buja, dana 11. listopada 2023. godine, donosi

**O D L U K U**

**o naknadi troškova izborne promidžbe**

**za izbor članova vijeća mjesnih odbora**

Članak 1.

Ovom Odlukom odlučuje se o naknadi troškova izborne promidžbe za izbor članova vijeća mjesnih odbora na području Grada Buja.

Članak 2.

Pravo na naknadu troškova iz članka 1. ove Odluke ostvaruju političke stranke i nositelji nezavisnih lista koji na izborima dobiju najmanje jednog člana vijeća mjesnog odbora.

Članak 3.

Političkim strankama i nositeljima nezavisnih lista neće se isplaćivati naknada troškova izborne promidžbe za svakog člana izabranog u Vijeće mjesnog odbora.

Članak 4.

Ova Odluka stupa na snagu danom donošenja i objavit će se u Službenim novinama Grada Buja.

KLASA/CLASSE: 012-01/23-01/02

URBROJ/NUM.PROT.:2163-2-03-1/2-23-5

Buje/Buie, 11. listopada/ottobre 2023.

GRADONAČELNIK GRADA BUJA

Fabrizio Vižintin,v.r.

**1.**

Na temelju članka 21. Odluke o izboru vijeća mjesnih odbora na području Grada Buja ("Službene novine" Grada Buja broj 10/11 i 14/19), Izborno povjerenstvo za izbor vijeća mjesnih odbora propisuje

**OBVEZATNE UPUTE MO - I**

**O REDOSLIJEDU IZBORNIH RADNJI I TIJEKU ROKOVA PO ODLUCI O IZBORU VIJEĆA MJESNIH ODBORA**

1. Gradsko vijeće Grada Buja-Buie donijelo je Odluku o raspisivanju izbora za članove vijeća mjesnih odbora na području Grada Buja dana 11.10. 2023. godine koja stupa na snagu dan nakon objave u "Službenim novinama" Grada Buja broj 16/23 od 11.10.2023. godine.

**Izbori će se održati u nedjelju 12. studenog 2023.**

2. Rokovi teku od dana

**12. listopada 2023. godine**

3. Prijedlozi lista za izbor članova vijeća mjesnih odbora na području Grada Buja moraju biti zaprimljeni u Povjerenstvu, najkasnije u roku od 12 dana od dana raspisivanja izbora, dakle do

**24. listopada 2023. godine do 24,00 sata.**

(članak 11. stavak 1.)

4. Izborno povjerenstvo će sastaviti i objaviti na oglasnoj ploči Grada Buja, na oglasnim pločama mjesnih odbora te na web stranicama Grada Buja sve pravovaljano predložene liste kandidata za izbor članova vijeća mjesnih odbora, kao i zbirnu listu sve to u roku od 48 sati od isteka roka propisanog za postupak kandidiranja i podnošenja lista, dakle do

**26. listopada 2023. godine do 24,00 sata.**

(članak 13.)

5. Izborna promidžba počinje od dana objave zbirne kandidacijske liste i traje zaključno do 24 sata prije dana održavanja izbora, dakle do

**10. studenog 2023. godine do 24,00 sata.**

(članak 14. stavak 1.)

6. Zabrana izborne promidžbe (izborna šutnja), kao i svako objavljivanje prethodnih rezultata ili procjena rezultata traje u tijeku cijelog dana koji prethodi održavanju izbora, kao i na dan održavanja izbora sve do zaključno 19,00 sati, dakle od

**11. studenog 2023. godine od 00,00 sati do**

**12. studenog 2023. godine do 19,00 sati.**

(članak 15.)

7. Izborno povjerenstvo objavit će koja su biračka mjesta određena, s naznakom koji birači imaju pravo glasovati na pojedinim biračkim mjestima, najkasnije 8 dana prije dana održavanja izbora odnosno do

**04. studenoga 2023. godine**

(članak 23. stavak 2.)

8. Političke stranke dužne su odrediti članove biračkih odbora i dostaviti njihova imena Izbornom povjerenstvu najkasnije 12 dana prije održavanja izbora, odnosno do

**31. listopada 2023. godine do 24,00 sata**

(članak 22. stavak 6.)

Ne odrede li ih, odnosno ako prijedlozi ne prispiju Izbornom povjerenstvu u zadanom roku, Izborno povjerenstvo samostalno će odrediti članove biračkih odbora.

9. Izborno povjerenstvo će odrediti članove pojedinih biračkih odbora 10 dana prije dana održavanja izbora, dakle do

**02. studenoga 2023. godine do 24,00 sata**

(članak 22. stavak 7.)

10. Glasovanje traje neprekidno

**12. studenog 2023. godine od 07,00 do 19,00 sati**

Birališta se zatvaraju u 19,00 sati.

Biračima koji su se zatekli na biračkom mjestu omogućit će se glasovanje i nakon 19,00 sati.

(članak 27. stavak 2.)

11. Birački odbor mora dostaviti zapisnik o svom radu s ostalim izbornim materijalom Povjerenstvu najkasnije u roku od 12 sati od zatvaranja birališta, dakle do

**13. studenog 2023. godine do 07,00 sati**

(članak 34.)

12. Povjerenstvo će utvrdit rezultate glasovanja na biračkim mjestima najkasnije u roku od 24 sata od zatvaranja birališta, dakle do

**13. studenog 2023. godine do 19,00 sati**

(članak 35. stavak 1.)

13. Kad Povjerenstvo utvrdi rezultate glasovanja odmah će objaviti rezultate izbora sukladno zapisniku o radu Povjerenstva.

KLASA/CLASSE: 012-01/23-01/02

URBROJ/NUM.PROT.:2163-2-03-1/2-23-6

Buje/Buie, 11. listopada/ottobre 2023.

**Povjerenstvo za izbore vijeća**

**mjesnih odbora**

**Predsjednik**

**Mauricio Sinković, v.r.**

**2.**

**GRAD BUJE-BUIE**

**POVJERENSTVO ZA IZBORE**

**VIJEĆA MJESNIH ODBORA**

Na temelju članka 21. Odluke o izboru članova vijeća mjesnih odbora na području Grada Buja ("Službene novine Grada Buja" broj 10/11 i 14/19), Povjerenstvo donosi

**OBVEZATNE UPUTE BROJ MO- II**

**o obrascima za postupak kandidiranja i provedbu izbora**

**za članove/ce vijeća mjesnih odbora na području Grada Buje-Buie**

1. Priprema i provedba izbora za članove vijeća mjesnih odbora na području Grada Buja-Buie obavljat će se isključivo na obrascima propisanim ovim Obvezatnim uputama.

2. Obrasci iz toč. 1. ovih Obvezatnih uputa nose oznaku **OMO** (obrazac mjesni odbori) i pripadajuću brojčanu oznaku (1 - 12).

3. Ako za pojedine radnje u izbornom postupku nije Obvezatnim uputama propisan odgovarajući obrazac, Povjerenstvo , ukoliko ocijeni da je to neophodno za provedbu određene izborne radnje, odredit će sadržaj i oblik obrasca u skladu sa odredbama Odluke o o izboru članova vijeća mjesnih odbora na području Grada Buja ("Službene novine Grada Buja" broj 10/11 i 14/19) i Zakona o lokalnim izborima ("Narodne novine" br. 144/12., 121/16., 98/19., 42/20., 144/20., 37/21.).

4. Obrasci za postupak kandidiranja i provedbu izbora za članove/ice vijeća mjesnih odbora na području Grada Buje-Buie su:

**- OMO - 1** Izjava o prihvaćanju dužnosti člana/ice stalnog sastava Izbornog povjerenstva

za provedbu izbora za članove/ice vijeća mjesnih odbora na području Grada Buje-Buie

**- OMO - 2** Izjava o prihvaćanju dužnosti člana/ice proširenog sastava Izbornog povjerenstva za provedbu izbora za članove/ice vijeća mjesnih odbora na području Grada Buje-Buie

**- OMO - 3** Izjava o prihvaćanju dužnosti člana/ice biračkog odbora za provedbu izbora za članove/ice vijeća mjesnih odbora na području Grada Buje-Buie

**- OMO - 4** Očitovanje o prihvaćanju kandidature sa izjavom kandidata o nepostojanju zabrane kandidiranja

**- OMO - 5** Prijedlog kandidacijske liste političke stranke/političkih stranaka za članove/ice vijeća mjesnog odbora

**- OMO - 6** Prijedlog kandidacijske liste grupe birača za članove/ice vijeća mjesnog odbora

**- OMO - 7** Popis birača koji podržavaju kandidacijsku listu grupe birača

**- OMO - 8** Rješenje o određivanju biračkih mjesta

**- OMO - 9** Rješenje o imenovanju biračkog odbora

**- OMO - 10** Glasački listić za izbor članova/ica vijeća mjesnog odbora

**- OMO - 11** Zapisnik o radu biračkog odbora za izbor članova/ica vijeća mjesnog odbora

**- OMO - 12** Zapisnik o radu Izbornog povjerenstva za provedbu izbora za članove/ice vijeća mjesnog odbora

5. Oznake, nazivi i sadržaj obrazaca iz toč. 4. sastavni su dio ovih Obvezatnih uputa.

6. Ove Obvezatne upute stupaju na snagu danom donošenja, a objavit će se na oglasnoj ploči Grada te na internetskoj stranici Grada [www.buje.hr](http://www.buje.hr)

KLASA/CLASSE: 012-01/23-01/02

URBROJ/NUM.PROT.:2163-2-03-1/2-23-7

Buje/Buie, 11. listopada/ottobre 2023.

**Povjerenstvo za izbore vijeća**

**mjesnih odbora**

**Predsjednik**

**Mauricio Sinković, v.r.**

**3.**

Na osnovi članka 21. Odluke o izboru članova vijeća mjesnih odbora na području Grada Buja ("Službene novine" Grada Buja broj 10/11 i 14/19), Povjerenstvo za izbor vijeća mjesnih odbora propisuje

**OBVEZATNE UPUTE MO - III**

**O POTREBNOM BROJU POTPISA BIRAČA ZA PREDLAGANJE KANDIDACIJSKE LISTE GRUPE BIRAČA**

Člankom 10. Odluke o izboru članova vijeća mjesnih odbora na području Grada Buja ("Službene novine" Grada Buja broj 10/11 i 14/19) propisan je način podnošenja lista za izbor članova vijeća mjesnih odbora.

Prilikom predlaganja kandidacijske liste grupe birača, za pravovaljanost liste potrebno je prikupiti najmanje 10% potpisa birača od ukupnog broja birača upisanih u popis birača mjesnog odbora za koji se lista predlaže i to prema broju birača sa posljednjih provedenih izbora.

Utvrđuje se da je za pravovaljanost kandidacijske liste grupe birača potrebno prikupiti slijedeći broj potpisa birača upisanih u popis birača s područja mjesnog odbora za koji se lista kandidira, kako slijedi:

1. Mjesni odbor Buje – 229 potpisa
2. Mjesni odbor Kaštel – 101 potpis
3. Mjesni odbor Krasica – 24 potpisa
4. Mjesni odbor Kršete – 30 potpisa
5. Mjesni odbor Marušići – 13 potpisa
6. Mjesni odbor Momjan – 40 potpisa
7. Mjesni odbor Triban – 18 potpisa

Potpisi birača prikupljaju se na propisanom obrascu OMO – 6.

KLASA/CLASSE: 012-01/23-01/02

URBROJ/NUM.PROT.:2163-2-03-1/2-23-8

Buje/Buie, 11. listopada/ottobre 2023.

**Povjerenstvo za izbore vijeća**

**mjesnih odbora**

**Predsjednik**

**Mauricio Sinković, v.r.**

**4.**

**GRAD BUJE-BUIE**

**POVJERENSTVO ZA IZBORE**

**VIJEĆA MJESNIH ODBORA**

Na temelju članka 21. Odluke o izboru članova vijeća mjesnih odbora na području Grada Buja ("Službene novine Grada Buja" broj 10/11 i 14/19), Povjerenstvo donosi

**OBVEZATNE UPUTE BROJ MO- IV**

**o pravima i dužnostima promatrača i o načinu promatranja rada tijela**

**za provođenje izbora za članove/ice vijeća mjesnih odbora**

**na području Grada Buje-Buie**

1. Izborni postupak, provedbu izbora te rad izbornih tijela imaju pravo promatrati:

* promatrači političkih stranaka registriranih u Republici Hrvatskoj koje su predložile kandidacijsku listu za izbor članova vijeća mjesnih odbora
* promatrači birača koji su predložili kandidacijsku listu za izbor članova vijeća mjesnih odbora
* promatrači nevladinih udruga registriranih u Republici Hrvatskoj kao udruga koje djeluju na području neovisnog promatranja izbornih postupaka i/ili promicanja ljudskih i građanskih prava
* promatrači međunarodnih organizacija koje djeluju u Republici Hrvatskoj

1. Politička stranka odnosno udruga dužna je promatraču kojeg je odredila izdati potvrdu o svojstvu promatrača. Potvrdu izdaje i potpisuje osoba koja je statutom ili odlukom donesenom na temelju statuta ovlaštena za zastupanje političke stranke odnosno udruge odnosno punomoćnik kojega ta osoba ovlasti.
2. Predlagatelj ili nositelj kandidacijske liste grupe birača dužan je promatraču kojeg je odredio izdati potvrdu o svojstvu promatrača. Potvrdu izdaje i potpisuje predlagatelj ili nositelj kandidacijske liste grupe birača odnosno punomoćnik kojega ta osoba ovlasti.
3. Političke stranke, udruge, odnosno predlagatelji ili nositelji kandidacijske liste grupe birača koji imaju namjeru odrediti promatrače dužni su Povjerenstvu dostaviti popis promatrača kojima su izdali potvrde o svojstvu promatrača**.**
4. Povjerenstvo za izbor članova vijeća mjesnih odbora i birački odbori (u daljnjem tekstu: izborna tijela) dužni su omogućiti promatračima promatranje i praćenje svog rada. Predsjednik ili član Povjerenstva odnosno predsjednik ili član biračkog odbora, prije nego promatraču dozvoli promatranje rada izbornog tijela, zatražit će na uvid potvrdu o svojstvu promatrača, nakon čega će mu uručiti iskaznicu promatrača koju je promatrač dužan vidno istaknuti. Time promatrač dobiva pravo uvida u izborni materijal i pravo promatranja cjelokupnog izbornog postupka.
5. Kandidat za člana vijeća mjesnog odbora ne može biti promatrač.
6. Rad pojedinog izbornog tijela može istovremeno promatrati i pratiti po jedan promatrač svake političke stranke, birača, nevladine udruge ili međunarodne organizacije.
7. Izborno tijelo čiji se rad promatra može ograničiti broj promatrača ako nedostatak prostora ili drugi neotklonjivi razlozi ne dopuštaju istovremeno promatranje svim promatračima. Pri tome će voditi računa da pripreme za provođenje izbora, a naročito glasovanje, bude provedeno neometano i u normalnim uvjetima, uz puno poštivanje tajnosti glasovanja i sigurnosti birača.
8. Promatraču je dopušteno**:**

* prisustvovati radu Povjerenstva odnosno biračkog odbora od pripremanja biračkog mjesta prije njegova otvaranja, za vrijeme glasovanja, prebrojavanja glasačkih listića i utvrđivanja rezultata glasovanja te predaje izbornog materijala Izbornom povjerenstvu, sve do proglašenja službenih konačnih rezultata izbora
* stavljati obrazložene primjedbe na rad Izbornog povjerenstva odnosno biračkog odbora u zapisnik o radu Izbornog povjerenstva odnosno zapisnik o radu biračkog odbora ili ih u pismenom obliku priložiti tom zapisniku
* dolaziti i odlaziti s biračkog mjesta ne remeteći postupak glasovanja i rad biračkog odbora
* zatražiti prijepis zapisnika o radu Izbornog povjerenstva odnosno biračkog odbora

1. Promatraču nije dopušteno**:**

* ometanje rada izbornog tijela
* odgovarati na upite birača, a u slučaju da mu se birač obrati dužan ga je uputiti predsjedniku ili članu biračkog odbora
* nositi oznake, značke ili promidžbene materijale neke političke stranke ili kandidacijske liste grupe birača
* tonsko ili video snimanje
* na bilo koji drugi način utjecati na birače

1. Ukoliko promatrač ometa rad izbornog tijela, predsjednik ili član izbornog tijela će ga usmeno opomenuti, a ako se ometanje nastavi unatoč opomeni, predsjednik ili član izbornog tijela ovlašten je promatraču uskratiti daljnje promatranje rada te ga udaljiti sa lica mjesta.
2. Ove Obvezatne upute stupaju na snagu danom donošenja, a objavit će se na

Oglasnoj ploči i na internetskoj stranici Grada Buja [www.buje.hr](http://www.buje.hr)

KLASA/CLASSE: 012-01/23-01/02

URBROJ/NUM.PROT.:2163-2-03-1/2-23-9

Buje/Buie, 11. listopada/ottobre 2023.

**Povjerenstvo za izbore vijeća**

**mjesnih odbora**

**Predsjednik**

**Mauricio Sinković, v.r.**

**5.**

**GRAD BUJE-BUIE**

**POVJERENSTVO ZA IZBORE**

**VIJEĆA MJESNIH ODBORA**

Na temelju članka 21. Odluke o izboru članova vijeća mjesnih odbora na području Grada Buja ("Službene novine Grada Buja" broj 10/11 i 14/19), Povjerenstvo donosi

**OBVEZATNE UPUTE BROJ MO-V**

**o načinu glasovanja nepismenih osoba, osoba s tjelesnom manom,**

**te osoba koje se nalaze u bolnici, invalidnih, bolesnih i nepokretnih osoba**

1. Glasova­nje se obav­lja osobno na biračkom mjestu, glasač­kim listićem, što znači da nitko ne može glasovati putem druge osobe.

Izuzetno, birač koji zbog kakve tjelesne mane (slijepa osoba, osoba bez ruku i sl.) ili zbog toga što je nepismen ne bi mogao samostalno glasovati, može doći na biralište s drugom osobom koja je pismena i koja će po ­nje­govoj ovlasti i uputi zaokružiti redni broj ispred naziva liste za koju takav birač glasuje.

1. Kad birač zbog teže bolesti, tjelesnog ošteće­nja ili nemoći nije u mogućnosti pristupiti na biračko mjesto (jer se nalazi u bolnici, bolestan kod kuće, jer je invalidna ili nepokretna osoba i sl.), a izrazi že­lju da glasuje, obavijestit će o tome birački odbor koji će mu omogućiti glasova­nje. U tu svrhu predsjednik biračkog odbora određuje najma­nje dva (2) člana biračkog odbora koji će posjetiti birača u mjestu gdje se nalazi i omogućiti mu glasova­nje, vodeći računa o tajnosti glasova­nja. Pri tome će birač sam staviti svoj glasački listić u zasebnu omotnicu (kuvertu) i zatvoriti je u prisutnosti članova biračkog odbora, koji će je, kada dođu na biračko mjesto, ubaciti u odgovarajuću glasačku kutiju. U tu svrhu, na omotnici-kuverti, upisat će se oznaka da se glasovalo za kandidacijsku listu za izbor članova vijeća mjesnog odbora.

1. Glasova­nje na način iz toč. 2. ovih Obvezatnih uputa obavit će se samo u slučaju ako je birač dostupan biračkom odboru i kad je birački odbor pravovremeno obavijestio da želi glasovati.
2. Glasova­nje osoba iz točke 1. i 2. ovih Obvezatnih uputa poimenično će se iskazati u zapisniku o radu biračkog odbora.
3. Ove Obvezatne upute stupaju na snagu danom donošenja, a objavit će se na oglasnoj ploči i na internetskoj stranici Grada Buja [www.buje.hr](http://www.buje.hr)

KLASA/CLASSE: 012-01/23-01/02

URBROJ/NUM.PROT.:2163-2-03-1/2-23-10

Buje/Buie, 11. listopada/ottobre 2023.

**Povjerenstvo za izbore vijeća**

**mjesnih odbora**

**Predsjednik**

**Mauricio Sinković, v.r.**

**6.**

**GRAD BUJE-BUIE**

**POVJERENSTVO ZA IZBORE**

**VIJEĆA MJESNIH ODBORA**

Na temelju članka 21. Odluke o izboru članova vijeća mjesnih odbora na području Grada Buja ("Službene novine Grada Buja" broj 10/11 i 14/19), Povjerenstvo donosi

**OBVEZATNE UPUTE BROJ MO-VI**

**o načinu uređenja biračkog mjesta**

1. Kako bi se poštivala pravila o zabrani pogodovanja bilo koje političke stranke ili kandidacijske liste grupe birača, u prostorijama u kojima će se glasovati ne mogu se isticati stranački simboli, fotografije, te drugi simboli i oznake, osim grba Republike Hrvatske, zastave Republike Hrvatske, te obilježja županije i Općine sukladno njihovom statutu.
2. Ispred biračkog mjesta i u njegovoj neposrednoj blizini zabranjena je svaka izborna promidžba (dijeljenje promidžbenih letaka, isticanje plakata, održavanje promidžbenih skupova, govora, davanje intervjua, izjava i sl. ) te nije dopušteno na bilo koji način navoditi birače kako da glasuju.

Birački odbor provjerit će je li sav promidžbeni materijal uklonjen sa biračkog mjesta ili njegove neposredne blizine, u protivnom isti su dužni ukloniti članovi biračkog odbora.

1. Prostorije u kojima će se glasovati moraju se urediti i opremiti na način da se osigura tajnost glasova­nja, dakle, tako da nitko iz ostalog dijela prostorije ne može vidjeti kako je glasač popunio glasački listić.
2. Birački odbor na svakom biračkom mjestu dužan je, neposredno prije otvara­nja birališta vid­ljivo istaknuti sve kandidacijske liste s pre­gledno navedenim imenima svih kandidata te zbirnu listu kandidacijskih lista za vijeće mjesnog odbora za koje se glasuje na tom biračkom mjestu.
3. Birački odbor je dužan na pred­nju stranu glasačke kutije istaknuti glasački listić kakav se ubacuje u tu glasačku kutiju.
4. Ove Obvezatne upute stupaju na snagu danom donošenja, a objavit će se na oglasnoj ploči Grada te na internetskoj stranici Grada Buja - www.buje.hr

KLASA/CLASSE: 012-01/23-01/02

URBROJ/NUM.PROT.:2163-2-03-1/2-23-11

Buje/Buie, 11. listopada/ottobre 2023.

**Povjerenstvo za izbore vijeća**

**mjesnih odbora**

**Predsjednik**

**Mauricio Sinković, v.r.**